Public procurement notice: Prior Information Notice Without Call For Competition
Published: 2024-08-12
Buyer: Turun kaupunki / Kaupunkiympäristön palvelukokonaisuus
Country: FI
Region: FI1C1
Contract type: Works
CPV classification: 45000000: Construction work | 45212000: Construction work for leisure buildings | 71000000
Submission deadline: 2024-10-01

Technical requirements: MARKKINAVUOROPUHELU

Markkinavuoropuhelun kohteena on valmistelussa oleva Turun Linnakaupungin monitoimihallin suunnittelu- ja rakentaminen allianssimallilla.


TAUSTA JA TAVOITTEET 

Turun kaupunginvaltuusto on 15.4.2024 järjestetyssä kaupunginvaltuuston kokouksessa hyväksynyt Linnakaupungin monitoimitalon hankesuunnitelman (Kv § 49). Linnakaupungin monitoimitalon hankesuunnitelma on saatavissa osoitteessa: 
https://ah.turku.fi/kv/2024/0415004p/Images/2292079.pdf

Hankinnan kohteena on Linnakaupungin monitoimihallin suunnittelu- ja rakentaminen allianssimallilla. Tilaaja ei ole vielä päättänyt mitkä osapuolet muodostavat allianssin. Tilaaja on kiinnostunut kuulemaan toimijoiden näkemyksiä eri allianssikokoonpanoista markkinainfossa ja kahdenkeskisten vuoropuheluiden yhteydessä. Hanke toteutetaan kaupungin tytäryhtiön Kiinteistö Oy Turun Monitoimitilat taseeseen.

Monitoimitalo tulee sijoittumaan Vaasanpuiston kaavamuutoksen alla olevalle alueelle. Allianssin toteutusvaihe voidaan käynnistää vasta kun kaava on hyväksytty. Asemakaavoituksessa sekä rakennusten ja piha-alueen toimintojen sijoittelussa tulee mahdollistaa lisäsiiven tai muun laajentumisosan rakentaminen tontille myöhempänä ajankohtana. Kaavamuutoksen valmistelun yhteydessä tutkitaan mahdollisuuksia käyttää monitoimitalon kattopihaa osana välituntialuetta. Rakennushankkeessa tulee käsitellä asiaa toiminnallisuuden, käyttöasteen ja toimivan teknisen toteutuksen näkökulmasta.

Linnakaupungin monitoimitalon tilat suunnitellaan tarveselvityksen mukaan yhteensä 850 oppilaalle (Topelius 450, Luolavuori 100, väistökoulu 300). Päiväkodin maksimilapsimäärä on 126. Aamu- ja iltapäivätoiminnassa lapsia on noin 25-30.

Rakennus suunnitellaan ja toteutetaan turvalliseksi ja terveelliseksi sekä suunnittelussa otetaan huomioon sekä jatketaan pedagogisen suunnitelman laatimista sekä osallistetaan käyttäjiä.  Rakennuksen suunnittelussa ja toteutuksessa huomioidaan toiminnallisesti ja teknisesti rakennuksen monipuolisen käytön mahdollisuudet muunakin kuin virka-aikana kaikille käyttäjäryhmille kuten mm. seurat, yhdistykset ja liikkujat. Tavoitetilana on rakentaa Linnakaupungin monitoimitaloon laadukas, täysikokoinen (1056 m2), hyvin varusteltu sisäliikuntasali, joka soveltuu koulu- ja vapaa-ajan liikunnan lisäksi myös kilpaolosuhteeksi. Esitetyn kokoluokan liikuntasalille odotetaan jopa yli 90 % käyttöastetta aamusta iltaan seitsemänä päivänä viikossa. Täysikokoinen liikuntasali vastaa suurien liikuntasalien tarpeeseen tarjoten olosuhteita monipuoliselle päiväkäytölle, mutta tarjoten tilan myös esimerkiksi suurimman pinta-alan vaativalle salibandy-kentälle (20 x 40m) turva-alueineen.

Monitoimitalon suunnittelussa otetaan huomioon Turun kaupungin ilmastosuunnitelmassa asetetut tavoitteet ja linjaukset, rakentamisen vähähiilisyys ja energiatehokkuus sekä muut kaupungin tekniset ohjeet ja linjaukset uudisrakentamiselle sekä koulurakennuksille. Monitoimitalo toteutetaan noudattaen RTS ympäristöluokitusta ja sen tavoitteena on 4 tähteä. Suunnittelussa ja toteutuksessa tulee ottaa myös huomioon EU-taksonomian mukaiset kriteerit. Kiinteistöön asennetaan aurinkosähköjärjestelmä. Järjestelmän mitoitus ja päätös toteutuksesta suoritetaan energialaskelmien perusteella. 

Monitoimitalon koko on tilaohjelman mukaan 9.658 hym2 sekä sen bruttoala on arviolta 13.520 – 14.486 brm2. Monitoimitalon tontille on alustavasti kaavoituksen kanssa yhteistyössä määritelty hieman yli 3 ha kokoinen alue.


ALUSTAVA AIKATAULU

Linnakaupungin monitoimitalo -hankkeen tavoiteaikataulu siten, että toiminta koulussa voidaan aloittaa 8/2028 on seuraava:
- 9/2024 Markkinavuoropuhelut
- 10/2024 - 2/2025 Allianssin hankinta 
- 3/2025 - 8/2026 Allianssin kehitysvaihe (KAS)
- 9/2026 - 7/2028 Allianssin toteutusvaihe (TAS)
 -8/2028 Jälkivastuuvaihe alkaa (TAS)

Tilaaja kuulee mielellään toimijoiden näkemyksiä ja kehitysehdotuksia hankkeen tavoiteaikatauluun.